
Icoana făcătoare de minuni a Maicii Domnului, numită „din Ahtîr” a fost desco- 
perită în ziua de 2 iulie 1739 în oraşul Ahtirka, gubernia Harikovului (în prezent 
- regiunea Sumsk, Ucraina). Preotul bisericii a cumpărat o coasă nouă şi a vrut 
să o probeze pe iarba ce a crescut alături de biserică. De cum a început să co- 


sească, deodată el a văzut în iarbă o icoană strălucitoare. Inmărmurit de această 
întâmplare, cu mare evlavie el a luat icoana şi a aşezat-o în casa sa. 


Icoana Maicii Domnului „Ahtirskaia” este una mai neobişnuită, care nu are un 
prototip înaintea sa. Aceasta este pictată în stil occidental, Maica Domnului 
fiind zugrăvită cu capul descoperit. În partea stângă a fecioarei este zugrăvită 
scena Răstignirii Domnului şi Mântuitorului lisus Hristos, iar Fecioara pare că 
priveşte înduioşată spre Fiul său. Mâinile îi sunt strânse la piept în poziție de ru- 
găciune, atipică pentru iconografia ortodoxă. În copiile ulterioare, Maica 
Domnului este zugrăvită conform tradiției bizantine, cu capul acoperit. 


O copie făcătoare de minuni a icoanei „Axrerpekaa” se află în mănăstirea de 
maici Sfânta fericită Xenia din satul Bănceni, regiunea Cernăuţi, la care credin- 
CIoşii, închinându-se cu credinţă, primesc tămăduiri de boli şi neputinţe. 


Prăznuirea icoanei Maicii Domnului “Ahtârskaia” are loc în ziua de 2 iulie, stil 
vechi (15 iulie). 

Acatistul Maicii Domnului «AXTbIPCKAJ» 


ACATISTUL 
MAICII DOMNULUI 
«AXTbIPCKAJ» 


(2/ 15 iulie) 


Tipărit cu binecuvântarea prea sfinţiţului Nicodim, episcop de Edineţ şi Briceni 
O Seminarul Teologic Liceal de fete, „Sfânta cuvioasă muceniţă Elisabeta”, 
Edineţ 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
Sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 


greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca 


Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut, 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara şi S-a făcut om. 

Şi S-a răstignit pentru noi în zilele lui Pilat din Pont, şi a pătimit şi S-a 
îngropat. Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Celei alese din toate neamurile, Maicii lui Dumnezeu şi Impărătesei, cântare de 
laudă să-i aducem; care, în chip minunat, a arătat icoana sa cea făcătoare de mi- 


nuni, pe care este închipuită Apărătoarea noastră lângă crucea lui Hristos răs- 
tignit privindu-L. Tu dar, Stăpână atotmilostivă, cu mijlocirea ta cea caldă, din 
toate nevoile şi neputinţele ne slobozește, pe cei ce cu umilinţă te chemăm: Bu- 
cură-te, cea plină de har care neîncetat te rogi lui Hristos pentru noi! 


Icosul 1 

Preacurată Fecioară de Dumnezeu Născătoare şi a toată făptura Stăpână, stând 
lângă crucea Fiului tău și privindu-l suferinţele, cuprinsă ai fost de nespusă du- 
rere şi sufletul de multă întristare; noi însă, privind la chipul tău cel îndurerat, cu 
umilință îţi strigăm: 

Bucură-te, Maica dumnezeiescului Cuvânt; 

Bucură-te, sălaş al Duhului Sfânt; 

Bucură-te, vas ales al Celui Preacurat; 

Bucură-te, palat neîntinat; 

Bucură-te, mirarea Oștirilor îngerești; 

Bucură-te, înălţarea celor pământeşti; 

Bucură-te, cea cântată de heruvimi; 

Bucură-te, că eşti slăvită într-un glas de serafimi; 

Bucură-te, că bucurie nespusă la naşterea Fiului tău ai primit; 

Bucură-te, că la patima Lui pe cruce Maica tuturor te-a numit; 

Bucură-te, că har de a mângâia pe cei îndureraţi de la EI ai luat; 


Bucură-te, apărătoare milostivă prin care bucurie întregii lumi s-a dat; 
Bucură-te, cea plină de har care neîncetat te rogi lui Hristos pentru noi! 


Condacul 2 

Văzându-te pe tine, Născătoare de Dumnezeu curată, Fiul tău şi Dumnezeu, 
stând lângă Crucea Sa şi cu durere împreună pătimind cu EI, te-a numit Maică a 
iubitului Său ucenic loan şi prin acesta ţi-a înfiat întreg neamul creştinesc, ca să 
fii cu adevărat Maica tuturor celor necăjiţi, care se roagă Lui, cântându-l: Ali- 
luia! 


Icosul 2 

Nepătrunsă şi neînţeleasă de minte a rămas pentru ucigătorii de Dumnezeu iudei 
pătimirea cea de bună voie a lui Hristos; noi însă, văzându-te înfăţişată pe sfânta 
icoană lângă Crucea Fiului tău, credem din adâncul sufletului, că tu primeşti 
suspinele îndurerate ale celor ce se roagă ţie şi pentru aceasta cu mulţumire 
grăim: 

Bucură-te, Maică prea milostivă; 

Bucură-te, mângâierea celor ce în boli suspină; 

Bucură-te, acoperirea celor orfani; 

Bucură-te, ocrotirea celor sărmani; 

Bucură-te, prea curată, Maica tuturor; 

Bucură-te, sprijin în vremea necazurilor; 

Bucură-te, îngrădirea noastră de rele; 

Bucură-te, păzitoare ce înlături smintelile; 

Bucură-te, ajutătoarea celor ce se roagă cu credinţă; 

Bucură-te, întărirea celor slabi în nevoinţă; 

Bucură-te, apărătoarea acestui sfânt locaş; 

Bucură-te, că l-ai ales ție sălaş; 

Bucură-te, cea plină de har care neîncetat te rogi lui Hristos pentru noi! 


Condac 3 

Cu puterea lui Dumnezeu, prin arătarea sfintei tale icoane, nu încetezi să ne 
ocroteşti pe noi, atotbună Stăpână, căci precum de demult, aşa şi acum, în loca- 
şul nostru, ai arătat purtarea ta de grijă faţă de noi, pentru care închinându-ne ție 
cu dragoste, cântăm lui Hristos Dumnezeu: Aliluia! 


Icosul 3 

Purtând grijă de neamul omenesc, care a fost răscumpărat cu cinstitul Sânge al 
Fiului tău, prea curată Stăpână, icoana ta cea plină de har ai binevoit a o arăta 
smeritului şi înţeleptului preot Vasile şi pe aceasta cu minuni multe ai prea slă- 
vit-0, ca toţi credincioşii cu cântări de laudă să cânte ţie: 

Bucură-te, Fecioară ce ai dat nouă cinstita ta icoană; 

Bucură-te, curată Maică fără de prihană; 


Bucură-te, izvor pururea curgător al milei dumnezeieşti; 

Bucură-te, nădejdea celor pământești; 

Bucură-te, ocrotirea noastră, a celor care chemăm ajutorul tău; 
Bucură-te, izbăvirea de cursele celui rău; 

Bucură-te, făche purtătoare de lumină; 

Bucură-te, că mulțimea dreptcredincioşilor cu dragoste ţi se închină; 
Bucură-te, potolirea întristărilor celor obijduiți; 

Bucură-te, ridicarea celor deznădăjduiți; 

Bucură-te, apărătoare neadormită; 

Bucură-te, uşa cea însuflețită; 

Bucură-te, cea plină de har care neîncetat te rogi lui Hristos pentru noi! 


Condac 4 

Furtuna nedumeririi l-a cuprins pe preotul Vasile când a aflat sfânta ta icoană, 
Preacurată, însă, cu frică rugându-se, a strigat către tine, ca să-i fii în viaţa acea- 
sta ajutătoare, iar în ceasul morţii mijlocitoare; noi însă urmând acestuia, îndrăz- 
nim aceeaşi rugăciune ţie să înălţăm, iar lui Hristos Dumnezeu să-l strigăm: Ali- 
luia! 


Icosul 4 

Auzind preotul cel cu frică de Dumnezeu în vis porunca ta, prea curată Fecioară, 
ca să spele cu apă sfântul tău chip de pe icoană şi s-o împodobească cu bună cu- 
viinţă, s-a grăbit să împlinească cu evlavie voia ta, cântându-ți unele ca acestea: 
Bucură-te, Maică, Stăpâna tuturor; 

Bucură-te, că ne cercetezi în timpul necazurilor; 

Bucură-te, Fecioară prea curată; 

Bucură-te, că ai dăruit nouă icoană în har bogată; 

Bucură-te, că ai proslăvit-o cu facere de minuni; 

Bucură-te, izbânda multor creștini; 

Bucură-te, grabnică ascultătoare şi izbăvire de cel rău; 

Bucură-te, că ÎI pleci spre noi pe Hristos Dumnezeu; 

Bucură-te, întărirea tuturor creştinilor; 

Bucură-te, mângâierea străinilor; 

Bucură-te, că ne porți de grijă în timpul vieți; 

Bucură-te, mijlocitoarea noastră în ceasul morții. 

Bucură-te, cea plină de har care neîncetat te rogi lui Hristos pentru noi! 


Condac 5 

Stea purtătoare de lumină s-a arătat sfânta ta icoană, Stăpână, în casa înţelep- 
tului preot, iar apa cu care a spălat icoana ta s-a învrednicit de a primi putere tă- 
măduitoare, pentru care cei ce au băut din ea cu credinţă au primit vindecare 
plină de har, slăvind pe Dumnezeu şi cântându-I: Aliluia! 


Icosul 5 

Arătându-te, Stăpână, în vedenie cinstitului preot Vasile, în chip prea luminos, î- 
ai poruncit ca apa cu care spălase cinstita ta icoană să o dea celor bolnavi spre 
vindecare, din care ei gustând şi vindecându-se, au strigat ţie cu umilinţă: 
Bucură-te, stea purtătoare de lumină; 

Bucură-te, prea binecuvântată Stăpână; 

Bucură-te, ajutătoare grabnică în grele încercări; 

Bucură-te, că de la cinstita ta icoană primim felurite vindecări; 

Bucură-te, izvorul tămăduirilor; 

Bucură-te, mângâierea tuturor oamenilor; 

Bucură-te, izbăvirea de duhurile rele; 

Bucură-te, prin care se înlătură patimile; 

Bucură-te, trezirea glasului conştiinţei; 

Bucură-te, limanul bunei chibzuințe; 

Bucură-te, scularea celor căzuţi în grele păcate; 

Bucură-te, mântuirea noastră de veşnica moarte; 

Bucură-te, cea plină de har care neîncetat te rogi lui Hristos pentru noi! 


Condac 6 

Propovăduitoare a minunilor tale s-a arătat mulțimea vindecată, căci aşezată în 
sfântul locaş, cinstita ta icoană s-a arătat tuturor ca o arvună plină de har, Prea- 
curată, de care bucurându-se ca de o vistierie dată de Dumnezeu au cântat lui: 
Aliluia! 


Icosul 6 

Prin multe minuni ai prea slăvit sfânta ta icoană, Maica lui Dumnezeu, iar pe cel 
ce a aflat-o ca pe un ales al tău l-ai însemnat, ridicându-l la fericirea Raiului pe 
calea cea strâmtă a suferințelor şi a necazurilor, pentru care învredniceşte-ne şi 
pe noi de cereștile bunătăţi, cei ce-ţi cântăm ţie cu credinţă şi dragoste: 
Bucură-te, dătătoarea bunătăţilor celor cerești; 

Bucură-te, că nu ne lipseşti nici de cele pământești; 

Bucură-te, izvorul cel nesecat al nemuririi; 

Bucură-te, cea plină de har - te fericesc creștinii; 

Bucură-te, luminoasă cunoștință a Duhului Sfânt; 

Bucură-te, că ne chemi a viețui în sfinţenie pe pământ; 

Bucură-te, corabia mântuirii tuturor; 

Bucură-te, mustrarea necredincioşilor; 

Bucură-te, liman al bunătăţilor celor adevărate; 

Bucură-te, săturarea celor înfometați de dreptate; 

Bucură-te, chemarea la cereasca Împărăţie; 

Bucură-te, vas care dai nouă adevărata bucurie; 

Bucură-te, cea plină de har care neîncetat te rogi lui Hristos pentru noi! 


Condac 7 

Maica lui Dumnezeu, în chip minunat, ai ascultat rugăciunea văduvei ce s-a ru- 
gat ție în fața cinstitei tale icoane, prin care a cerut să porți grijă de fucele ei, 
apoi te-ai arătat în vis împărătesei Elisabeta, poruncindu-i să poarte de grijă 
copiilor orfani și astfel, văzând milostivirea ta, să cânte Celui Preaînalt: Aliluia! 


Icosul 7 

Porunca ta cea minunată împlinind-o, evlavioasa împărăteasă pe amândouă co- 
pilele cu grijă le-a crescut şi ea însăşi s-a grăbit să vină la închinare înaintea chi- 
pului tău celui făcător de minuni, poruncind să se zidească pentru acesta un prea 
frumos locaş, unde toţi să te slăvească aşa: 

Bucură-te, povăţuitoarea orfanilor cea nevăzută; 

Bucură-te, că izbăveşti pe cei cu inimă împietrită; 

Bucură-te, ocrotitoarea fecioarelor celor neajutorate; 

Bucură-te, veghetoare în zi şi în noapte; 

Bucură-te, râu de vindecări pururea curgător; 

Bucură-te, mare ce îneci mulțimea patimilor; 

Bucură-te, că te pleci spre rugăciunile celor smeriți; 

Bucură-te, adâncul milei față de cei căzuți; 

Bucură-te, noian de daruri bogate; 

Bucură-te, scăldătoare ce afunzi necazurile toate; 

Bucură-te, ridicarea celor zdrobiţi și împovăraţi; 

Bucură-te, uşurarea celor apăsaţi; 

Bucură-te, cea plină de har care neîncetat te rogi lui Hristos pentru noi! 


Condac 8 

Maica lui Dumnezeu, străini şi pribegi suntem noi pe acest pământ, plini de 
dureri şi de boli şi, ispitiţi fiind de înşelăciunile lumii acesteia şi de uneltirile 
duhului răutăţii, am aflat în tine izvorul nesecat al darurilor pline de har, prin 


care nădăjduim să dobândim Impărăţia cea cerească, unde vom cânta Domnului: 
Aliluia! 


Icosul 8 

Toată lumea slăvește prea binecuvântatul tău nume, Născătoare de Dumnezeu, 
şi cu evlavie cinsteşte înfăţişarea dumnezeiescului tău chip, prin care negrăite 
minuni în întreaga lume ai săvârşit. Pentru aceasta şi noi, văzând icoana ta cea 
făcătoare de minuni, Maica lui Dumnezeu, cu umilinţă strigăm ţie: 

Bucură-te, Fecioară prea lăudată; 

Bucură-te, că întărești prin minuni credinţa cea adevărată; 

Bucură-te, zid nesurpat şi strajă neadormită; 

Bucură-te, nădejdea mântuirii cea neclintită; 

Bucură-te, risipirea întunericului ereziilor; 

Bucură-te, nimicirea şi înlăturarea schismelor; 


Bucură-te, dătătoarea a tot binele şi a bunătăţii; 

Bucură-te, izgonitoarea duhurilor răutățu; 

Bucură-te, risipirea gândurilor spurcate; 

Bucură-te, smerirea inimilor învârtoşate; 

Bucură-te, că ai dăruit locaşului nostru icoana ta cea sfântă; 

Bucură-te, Preamilostivă - într-un glas obştea noastră te cântă; 

Bucură-te, cea plină de har care neîncetat te rogi lui Hristos pentru noi! 


Condac 9 

Toată Oştirea îngerească slujeşte ţie, Stăpână a lumii, slăvindu-te în Sionul cel 
ceresc şi, cinstindu-te cu dragoste, înalță glas fără tăcere Unuia Celui ce te-a 
prea slăvit, singurului Dumnezeu: Aliluia! 


Icosul 9 

Firea omenească nu poate după vrednicie să te prea slăvească, Maică Fecioară; 
Cetele îngereşti se minunează şi cântă ţie cu glas de laudă, Născătoare de Dum- 
nezeu, iar noi, păcătoşii, cu mulțumire cinstindu-te, aceste cântări aducem ţie: 
Bucură-te, scară care ai unit cerul şi pământul; 

Bucură-te, chivot ce ai născut pe Dumnezeu-Cuvântul; 

Bucură-te, carte în care S-a scris Cuvântul întrupat; 

Bucură-te, că prin tine Dumnezeu asemenea nouă S-a arătat; 

Bucură-te, Maică, Născătoare de Dumnezeu; 

Bucură-te, că mijloceşti pentru noi la Fiul tău; 

Bucură-te, că înaintea Lui se cutremură puterile iadului; 

Bucură-te, prin care se nimicesc lucrările diavolului; 

Bucură-te, slava Puterilor cereşti; 

Bucură-te, că ești cântată de Oştile îngerești; 

Bucură-te, acoperământ şi îndestulare a mănăstirilor; 

Bucură-te, ocrotitoarea caselor creștinilor; 

Bucură-te, cea plină de har care neîncetat te rogi lui Hristos pentru noi! 


Condac 10 

Vrând ca toţi credincioşii să se mântuiască, reverşi din belşug darurile ajutorului 
tău celui plin de har peste toţi cei ce scapă la tine, Născătoare de Dumnezeu Fe- 
cioară şi cu acoperământul tău de Maică de uneltirile şi cursele diavoleşti îngră- 
deşti pe tot omul, care cu credinţă cântă lui Dumnezeu: Aliluia? 


Icosul 10 

Zid eşti fecioarelor, prea binecuvântată Fecioară şi tuturor credincioşilor aco- 
perământ şi apărare de vrăjmaşiu cei văzuţi şi nevăzuţi. Drept aceea, nici până 
acum nu încetezi să ne arăţi ajutorul tău cel bun de la sfântul tău chip, înaintea 
căruia căzând, cu umilință îți grăim: 

Bucură-te, Maica Celui Preaînalt; 


Bucură-te, prin care am cunoscut pe Dumnezeu cel adevărat; 
Bucură-te, ușa Împărăției Cerești; 

Bucură-te, cârmuirea vieții pământești; 

Bucură-te, ancoră tare şi zid neclintit; 

Bucură-te, dumnezeiesc acoperământ; 

Bucură-te, îngrădirea noastră de rele; 

Bucură-te, rouă care potoleşti patimile; 

Bucură-te, grabnică scăpare celor ce aleargă la ajutorul tău; 
Bucură-te, mijlocitoarea lumii la Dumnezeu; 

Bucură-te, că nu încetezi să porți grijă de noi; 

Bucură-te, ajutătoarea noastră în nevoi; 

Bucură-te, cea plină de har care neîncetat te rogi lui Hristos pentru noi! 


Condac 11 

Cântare de mulțumire aducem ţie, Stăpână prea curată, ceea ce ne-ai dăruit nouă 
mult-tămăduitorul tău chip, la care cu umilinţă căutând, te rugăm: inima noastră 
cea împietrită în fărădelegi o adapă cu har din belşug şi lacrimi de umilinţă ne 
dăruieşte, ca prin ele curățindu-ne de mulțimea păcatelor să ne învrednicim 
împreună cu toţi sfinţii a cânta Împăratului Slavei: Aliluia! 


Icosul 11 

Candelă purtătoare de lumină şi plină de untdelemnul milei, te-ai arătat în Bise- 
rica lui Hristos, Stăpână, luminând toate marginile pământului cu lumina ade- 
văratei vederi de Dumnezeu şi aducând la fericirea veşnică pe cei ce-ţi cântă ţie 
unele ca acestea: 

Bucură-te, bucuria noastră cea negrăită; 

Bucură-te, mireasă ce nu ştii de nuntă; 

Bucură-te, comoara bunătăţilor celor cereşti; 

Bucură-te, bogăţia darurilor duhovniceşti; 

Bucură-te, chipul rugăciunii curate; 

Bucură-te, întărirea celor prigoniți pentru dreptate; 

Bucură-te, veșmânt dumnezeiesc al Celui Preaînalt,; 

Bucură-te, locaş sfințit și prea curat; 

Bucură-te, stâlp şi îngrădire a fecioriei; 

Bucură-te, tărie neclintită a căsătoriei; 

Bucură-te, cămara Luminii cea neînserată; 

Bucură-te, Fecioară binecuvântată; 

Bucură-te, cea plină de har care neîncetat te rogi lui Hristos pentru noi! 


Condac 12 
Ca pe o arvună de mântuire ne-ai dăruit nouă cinstita ta icoană, Stăpână, şi la ea 
căutând, cu dinadinsul ne rugăm ţie: primeşte închinarea adusă ţie şi în necazu- 


rile noastre dăruieşte-ne ajutor şi ocrotire, ca totdeauna să strigăm Celui născut 
din tine, lui Hristos Dumnezeu: Aliluia! 


Icosul 12 

Cântând minunile tale, Maica lui Dumnezeu prea curată, propovăduim mila ta 
faţă de noi, căci de multe ori semnele minunate ale milostivirii tale arătându-se 
aici de la cinstita ta icoană, care doar prin credinţă se înţeleg, credincioşii ne- 
voindu-se, îndrăznesc să-ţi cânte ţie: 

Bucură-te, apărătoare Doamnă nebiruită; 

Bucură-te, Maică sfântă; 

Bucură-te, îți cântă obştea monahiilor; 

Bucură-te, te laudă ceata creștinilor; 

Bucură-te, cereasca noastră ocrotitoare; 

Bucură-te, către Domnul pururea mijlocitoare; 

Bucură-te, te slăvește mulțimea toată; 

Bucură-te, Fecioară binecuvântată; 

Bucură-te, Maică ce ne arăţi calea desăvârşirii; 

Bucură-te, pricinuitoarea noastră de mântuire; 

Bucură-te, pod care duci la cele cerești; 

Bucură-te, mulțimea bunătăţilor dumnezeiești; 

Bucură-te, cea plină de har care neîncetat te rogi lui Hristos pentru noi! 


Condac 13 (de 3 ori) 

O, întru tot cântată Maică a Domnului nostru lisus Hristos, primeşte cu milo- 
stivire această puţină rugăciune a noastră, pe care o aducem ţie cu dragoste, şi 
cu atotputernica ta ocrotire şi mijlocire izbăveşte-ne de chinurile cele veşnice, 
ca la sfârşitul vieţii noastre să ne învrednicim împreună cu toţi sfinţii să cântăm 
lui Dumnezeu: Aliluia? 


Apoi, se zice: 


Icosul 1 

Preacurată Fecioară de Dumnezeu Născătoare şi a toată făptura Stăpână, stând 
lângă crucea Fiului tău şi privindu-l suferințele, cuprinsă ai fost de nespusă 
durere şi sufletul de multă întristare; noi însă, privind la chipul tău cel îndurerat, 
cu umilință îţi strigăm: 

Bucură-te, Maica dumnezeiescului Cuvânt; 

Bucură-te, sălaş al Duhului Sfânt; 

Bucură-te, vas ales al Celui Preacurat; 

Bucură-te, palat neîntinat; 

Bucură-te, mirarea Oştirilor îngereşti; 

Bucură-te, înălţarea celor pământești; 

Bucură-te, cea cântată de heruvimi; 


Bucură-te, că eşti slăvită într-un glas de serafimi; 

Bucură-te, că bucurie nespusă la nașterea Fiului tău ai primit; 

Bucură-te, că la patima Lui pe cruce Maica tuturor te-a numit; 

Bucură-te, că har de a mângâia pe cei îndureraţi de la EI ai luat; 

Bucură-te, apărătoare milostivă prin care bucurie întregii lumi s-a dat; 
Bucură-te, cea plină de har care neîncetat te rogi lui Hristos pentru noi! 


Condacul 1 

Celei alese din toate neamurile, Maicii lui Dumnezeu şi Împărătesei, cântare de 
laudă să-i aducem; care, în chip minunat, a arătat icoana sa cea făcătoare de mi- 
nuni, pe care este închipuită Apărătoarea noastră lângă crucea lui Hristos răs- 
tignit privindu-L. Tu dar, Stăpână atotmilostivă, cu mijlocirea ta cea caldă, din 
toate nevoile şi neputinţele ne slobozeşte, pe cei ce cu umilință te chemăm: 
Bucură-te, cea plină de har care neîncetat te rogi lui Hristos pentru noi! 


Rugăciune către Născătoarea de Dumnezeu 


Împărăteasa mea prea bună şi nădejdea mea, Născătoare de Dumnezeu, primi- 
toarea săracilor, ajutătoarea străinilor, bucuria celor mâhniți, acoperitoarea celor 
necăjiţi, vezi-mi nevoia, vezi-mi necazul, ajută-mă ca pe un neputincios, hrăne- 
şte-mă ca pe un străin. Necazul meu îl știi, ci-l dezleagă precum voieşti, că n-am 
alt ajutor afară de tine, nici altă folositoare grabnică, nici altă mângâietoare bu- 
nă, ci numai pe tine, Maica lui Dumnezeu, ca să mă ajuţi, şi să mă acoperi în ve- 
cil vecilor. Amin. 


Născătoare de Dumnezeu, Fecioară, bucură-te, Marie, Domnul este cu tine. Bi- 
necuvântată ești tu între femei și binecuvântat este Rodul pântecelui tău, că ai 
născut pe Mântuitorul sufletelor noastre. 


Și apoi se face Otpustul: Pentru rugăciunile PreaSfintei Născătoare de Dumne- 
zeu, ale Sfinților părinţilor noştri şi ale tuturor Sfinților, Doamne lisuse Hri- 
stoase, Fiul lui Dumnezeu, miluieşte-ne pe noi. Amin! 


Troparul icoanei „AxTeirpekaa”, glasul 4: Prea binecuvântată Fecioară Născă- 
toare de Dumnezeu curată, stând lângă crucea Fiului tău şi Dumnezeului no- 
stru, ai răbdat mare suferinţă şi ai primit de la EI harul de a mângâia pe cei aflați 
în suferinţe. Pentru aceasta căutând cu evlavie la prea curatul tău chip şi văzân- 
du-te înfăţişată lângă crucea Mântuitorului nostru, cu umilință strigăm către ti- 
ne: Folositoare grabnică, bună şi milostivă, grăbeşte să ne izbăveşti de tot ne- 
cazul, nevoia şi boala şi mântuieşte sufletele noastre, ca să te slăvim cu mulţu- 
mire în veci. 


Condacul icoanei „Axrerpckas”, glasul 8: Veniţi credincioşilor la izvorul milei 
şi al îndurărilor, la chipul cel făcător de minuni al prea curatei Fecioare: căci 
acesta ne-a fost dat nouă de sus, pentru mântuirea sufletelor şi al trupurilor; 
acestuia închinându-ne cu dragoste, să strigăm către Născătoarea de Dumnezeu: 
O, întru tot cântată Maică, o Împărăteasă atotmilostivă, acoperă-ne şi ne păzeşte 
de tot răul cu mijlocirea ta de Maică înaintea lui Dumnezeu. 


Istoria icoanei Maicii Domnului „AXTbIPCKAJ” - 2 / 15 iulie 


Această icoană are chipul Preasfintei Născătoare de Dumnezeu înfățişat până la 
jumătate, având mâinile la piept pentru rugăciune. În stânga ei - Domnul Iisus 
Hristos, răstignit pe Crucea de pe Golgota. 

Icoană făcătoare de minuni a Maicii Domnului, numită „din Ahtîr” fost desco- 
perită în ziua de 2 iulie 1739 în oraşul Ahtîrka, gubernia Harikovului (în prezent 
- regiunea Sumsk, Ucraina). 


Chipul care strălucea a fost aflat de către preotul bisericii „Acoperământul 
Maicii Domnului” - Vasile Danilov în iarbă, în timpul cositului. Icoana a fost 
adusă în casa sa. 


După trei ani de la aducerea icoanei în casă, în ziua sărbătoririi Acope- 
rământului Maicii Domnului, preotul a intrat în camera unde era icoana şi a 
rămas mirat de lumina neobişnuită care izvora din icoană. Acest lucru a început 
să se întâmple adesea, dar preotul se ruga cu evlavie şi nimănui n-a spus nimic 
despre aceasta. 


Odată, în vedenie, preotul a văzut-o pe Maica Domnului și a auzit porunca ei ca 
să şteargă praful de pe icoana găsită de către el şi s-o spele cu apă curată. 


Trezindu-se din somn, preotul imediat a împlinit acest lucru şi a adunat apă într- 
un vas ca s-o ducă dimineaţa să o arunce la râu. Adormind din nou, a văzut în 
vis cum mergea la râu, purtând vasul cu apă care spălase icoană, dar pe drum el 
a auzit glasul Maicii Domnului: „întoarce-te acasă şi păstrează această apă; ea 
va vindeca pe toţi cei care suferă de febră”. 


Preotul avea o fiică care de mult timp era bolnavă de febră. Când s-a trezit, i-a 
să bea din această apă şi fata s-a însănătoşit imediat. 


Apoi preotul Vasile i-a încredinţat iconografului loan să restaureze icoana. Cu- 
noscând despre vindecările minunate, iconograful a spălat icoana cu apă şi 1-a 
dat fiului său, care suferea de febră, să bea din ea: acesta de asemenea s-a 
însănătoşit. 


Pregătindu-se să înceapă munca noaptea, iconograful a auzit o voce ce venea 
din icoană: „Ridică-te! A venit timpul să duci icoana înapoi de unde ai primit-o. 
Tu nu poţi s-o refaci”. 


Iconograful s-a rugat înaintea icoanei până dimineaţă, şi dis de dimineaţă a 
întors icoana preotului Vasile, care, fiind convins de puterea ei făcătoare de 
minuni, a aşezat-o în biserica „Acoperământului Maicii Domnului”, după care 
cei care sufereau de febră au început să se roage înaintea acestei icoane şi 
primeau vindecare în chip minunat. 


Vestea despre o nouă icoană făcătoare de minuni s-a răspândit foarte repede. Cu 
binecuvântarea mitropolitului Antonie (Cernovski; 1742-1748) al Moldovei în 
1743 au fost efectuate mai multe cercetări ale vindecărilor minunate. 


După obţinerea confirmărilor în scris de la martori a fost alcătuit un raport 
pentru Sfântul Sinod. 


Din porunca împărătesei Elisabeta Petrovna din 26 noiembrie 1744 a fost 
efectuată o nouă investigație, iar mai apoi, în 1746 - încă una, aceasta fiind pre- 
zidată de către arhiepiscopul Ambrozie (Dubnevici; 1742-1750) al Cernigovului 
şi arhimandritul Lavrei Kievo-Pecerska Timotei (Şcerbatski, ulterior mitro- 
politul Kievului) 


Vestea despre minunile săvârşite de la această icoană s-a răspândit şi la Curtea 
împărătească, întrucât Maica Domnului s-a arătat în vis baronesei fon Veydel, 
care era văduvă şi bolnavă; aceasta vizitase oraşul Ahtîrka în anul 1748. Maica 


Domnului i-a descoperit ziua când în curând va răposa şi i-a poruncit să împartă 
averea şi moşia celor nevoiaşi, făgăduindu-i că va avea grijă de cele două fiice 
ale ei minore. Baroneasa a împărțit averea și, într-adevăr, peste cinci zile a 
murit. 


Vestea despre toate acestea a ajuns până la împărăteasă şi Elisabeta Petrovna a 
luat copilele orfane la curte, le-a crescut şi le-a căsătorit: pe una cu contele 
Panin, pe cealaltă cu contele Cernişov. Ambele până la moarte au făcut donaţii 
generoase catedralei în care se afla icoana. 


In 1751 Sfântul Sinod, finalizând îndelungată „investigație despre minunile 
sfintei icoane”, a decis ca icoana „din Ahtir” să fie cinstită ca făcătoare de 
minuni. 


În oraşul Ahtîrka, Sfântul ierarh Ioasaf al Belgorodului a fost pusă temelia unei 
măreţe catedrale potrivit proiectului arhitectului Rastrelli. În 1768 din donația 
împărătesei Elisabeta pe locul unde s-a arătat icoana a fost zidită Catedrala de 
piatră în cinstea Acoperământului Maicii Domnului, în care icoana s-a aflat 
până la răpirea ei în 1903 în timpul când a fost dusă pentru restaurare în oraşul 
Sankt-Petersburg. 


În 1766, cu binecuvântarea episcopului Porfirie (Kraiski; 1863-1768) al 
Belgorodului - a fost rânduit ca icoana Maicii Domnului, numită „din Ahtîr” să 
fie sărbătorită în ziua de 2 iulie. 


Din 1844 în fiecare an în sâmbăta Treimii (Cincizecimii) se făcea litanie 
solemnă cu icoana de la biserica Acoperământul Maicii Domnului la mănăstirea 
Sfintei Treimi din apropiere. 


In Duminica tuturor Sfinţilor icoana era readusă în catedrala Acoperământul 
Maicii Domnului. 


Potrivit unei tradiţii, această icoană a fost cu Petru cel mare în lupta de la Pol- 
tava în 1709, adică încă înainte de cea de a doua aflare a ei în anul 1739. 


După 1917 icoana s-a pierdut. Mai apoi s-a aflat, că prin căi necunoscute sfânta 
icoană a ajuns în oraşul Harbin, fiind cumpărată de către S. A. Stepanov. 


Potrivit mărturiei protoiereului N. Trufanov din Harbin, care de mai multe ori s- 
a închinat la icoana din Ahtîr când ea se afla în biserica din oraşul Ahtîrka, 
icoana dobândită de Stepanov era anume acea făcătoare de minuni. 


In anii 1950, fiul lui Stepanov a dus icoana în Brazilia, iar mai apoi în San- 
Francisco, unde a transmis-o Comitetului de tineret ortodox rus ca o bine- 
cuvântare. 


După aceasta, icoana din Ahtir a fost preluată de către arhiepiscopul de Sidney 
Ilarion (Capral) (în prezent mitropolit al Americii de Răsărit şi de New-York, 
întâi-stătătorul Bisericii Ortodoxe Ruse de peste hotare). 


În 1975 informaţia despre faptul că icoana pierdută din Ahtîr se află în San- 
Francisco a ajuns şi în U.R.S.S. 


În 1995 mitropolitul de Harikov şi Bogoduhov Nicodim (Rusnac) a adus o copie 
a sfintei icoane şi a aşezat-o în catedrala „Acoperământul Maicii Domnului” din 
Ahtîrka. În cinstea acestui eveniment a treia zi după sărbătoarea Sfintei Treimi 
(Duminica Cincizecimii) a fost reluată ltania pe locul mănăstirii Sfintei Treimi 
din apropiere. Această procesiune se săvârşea încă din anul 1844 în sâmbăta 
Treimii (Cincizecimil), icoana fiind adusă înapoi în Duminica tuturor Sfinților. 


La 15 iunie 1999 în oraşul Ahtîrka au avut loc solemnităţi cu ocazia celei de-a 
260-a aniversări a aflării icoanei făcătoare de minuni, numită „din Ahtîr”. 


O copie făcătoare de minuni a icoanei „Axrerpekaa” se află în mănăstirea de 


maici Sfânta fericită Xema din satul Bănceni, regiunea Cernăuţi, la care 
credincioşii, închinându-se cu credință, primesc tămăduiri de boli şi neputinţe. 


Sursa: 
http://www.eparhia-edinet.md/wp-content/uploads/A catistul- A ht% C3% A Erskaia-1.pdf 


Icoana: Maica Domnului din Ahtârska “Ahtârskaia” 


Ucraina 
Oraş Ahtârko 
Soborul “Acoperământul Maicii Domnului ” 


Icoana făcătoare de minuni a Maicii Domnului “Ahtârskaia” s-a descoperit 
preotului din biserica «Acoperământul Maicii Domnului» din Ahtârka. Preotul 
bisericii a cumpărat o coasă nouă şi a vrut să o probeze pe iarba ce a crescut 
alături de biserică. De cum a început să cosească, deodată el a văzut în iarbă o 
icoană strălucitoare. Înmărmurit de această întâmplare, cu mare evlavie el a luat 
icoana şi a aşezat-o în casa sa. Evenimentul s-a petrecut pe 2 iulie, anul 1739. 


După trecerea a 3 ani de când icoana se afla în casa parohială, de ziua praz- 
nicului «Acoperământul Maicii Domnului», intrând preotul în camera unde se 
afla icoana, a rămas înmărmurit de lumina neobişnuită ce se revărsa din icoană. 
Fenomenul s-a repetat deseori şi preotul se ruga cu evlavie, nespunând nimănui 
despre cele petrecute. 


Odată, fiind cuprins de un somn uşor, preotului i s-a arătat Maica Domnului 
care i-a poruncit să curețe icoana de praf şi să o spele cu apă curată. Trezindu-se 
din somn, preotul îndată s-a grăbit să îndeplinească porunca Maicii Domnului. 
A curăţat icoana de praf, a spălat-o cu apă curată pe care a adunat-o apoi într-un 
vas, ca dimineaţa s-o ducă la râu. 


În vremea nopţii, pe când dormea, preotul a avut o vedenie precum că mergea 
spre râu şi ducea vasul cu apă, însă pe drum a auzit vocea Maicii Domnului care 
i-a spus: «Întoarce-te acasă şi păstrează această apă. Ea va tămădui pe toţi cei ce 
sunt cuprinşi de friguri». 


Preotul avea o fiică ce suferea de multă vreme de friguri. Deşteptându-se, el a 
dat fetei să bea din această apă şi fata s-a însănătoşit. 


In scurtă vreme, oamenii cuprinşi de friguri au început să alerge la sfânta icoa- 
nă, se rugau şi primeau tămăduiri minunate. 


Preotul a mutat icoana în biserica «Acoperământul Maicii Domnului». 


Din scrierile episcopului Filip aflăm că vestea despre minunatele tămăduiri ce se 
revărsau de la sfânta icoană asupra celor bolnavi care cu evlavie se rugau ei, s-a 
răspândit până în cele mai îndepărtate locuri. 


Mărturiile s-au derulat pe parcursul a opt ani. În anul 1751, sfântul Sinod a 
recunoscut icoana Maicii Domnului din Ahtârka ca fiind făcătoare de minuni. 


În anul 1753, la dispoziţiile emise de către imperatoarea Elisabeta, pe locul unde 
s-a descoperit icoana, a fost întemeiată o nouă biserică « Pocrov » - «Aco- 
perământul Maicu Domnului» - din piatră. Această biserică «minunat construită 
intru măreția sa», a fost zidită în anul 1768. Prestolul cel mare s-a făcut spre 
închinare în cinstea «Acoperământului Maicii Domnului», cel din sud - în 
cinstea icoanei Maicii Domnului din Ahtârka iar cel din nord a fost numit în 
cinstea drepţilor Zaharia şi Elisabeta. 


Mult popor a simţit asupra sa ajutorul minunat al sfintei icoane. 


In anul 1774 în cartea despre minunile icoanei Maicii Domnului «Ahtârskaia » 
s-au consemnat 324 vindecări. 


În anul 1903, icoana a fost dusă pentru lucrări de restaurare în Sankt-Petersburg. 
Din acest loc ea a fost furată şi toate demersurile efectuate pentru recuperarea 
icoanei au rămas fără rezultat. 


În anul 1990 icoana s-a întors în Ahtârka, totodată consemnându-se aducerea ei 
din Statele Unite. 


Prăznuirea icoanei Maicii Domnului “Ahtârskaia” are loc în ziua de 2 iulie, stil 
vechi. 


(extras din cartea: Xenia Negrea - Puterea Maicii Domnului prin Icoanele 
făcătoare de minuni) 


Icoana Maicii Domnului „Ahtîrskaia” 


Traducere şi adaptare: Mihai-Alex Olteanu 
Sursa: http://oca.org 


2 e de 


Icoana Maicii Domnului „Ahtîrskaia” este prăznuită pe 2 iulie. 


Icoana Maicii Domnului „Ahtîrskaia” a apărut pe 2 iulie 1739, în satul Ahtîr, 
zona Harkov, la est de Kiev. 


La Biserica „ Acoperământul Maicii Domnului” din satul Ahtîr slujea părintele 
Vasile Danilov, un om drept cu o credinţă puternică. Când şi-a cumpărat coasă 
nouă şi a ieşit la cosit în câmpul de lângă biserică, părintele Vasile a văzut în 
iarbă o icoană a Maicii Domnului, înconjurată de o lumină nemaiîntâlnită. 
Îndată a aruncat coasa din mână şi a căzut în genunchi, începând să se roage. 
După un timp, când a terminat rugăciunea, a luat icoana și a dus-o acasă. 


Icoana a rămas în casa preotului timp de trei ani. Nimeni nu îşi putea petrece 
noaptea în aceeaşi cameră cu icoana, deoarece o forță inexplicabilă îi determina 
să plece. 


Intr-o noapte, Maica Domnului i-a apărut în vis părintelui Vasile, reproșându-i 
că, în cei trei ani, de când a găsit icoana, el nu a curăţat-o niciodată. 


Imediat, preotul s-a trezit şi a spălat icoana Preasfintei Născătoare de Dumnezeu 
cu apă, după care s-a întors la somn. 


In acea noapte, părintele a visat cum mergea spre râu pentru a vărsa apa pe care 
o folosise să spele icoana. Maica Domnului i s-a arătat din nou, poruncindu-i să 
se întoarcă acasă cu apa, explicându-i că va vindeca oamenii de malarie și febră. 


Când fiica părintelui Vasile s-a îmbolnăvit de malarie, el i-a dat o parte din apă 
ca să o bea, şi s-a vindecat. Alţi bolnavi au primit vindecare în același fel 


Văzând acestea, preotul a hotărât că icoana trebuie așezată în biserică, nu în 
casa lui, aşa că a dus-o în biserica din sat. 


Un iconograf, pe nume loan, a fost chemat pentru a restaura icoana. Atunci când 
fiul său s-a îmbolnăvit de malarie, loan şi-a amintit cum apa cu care se spăla 
icoana a vindecat mulți oameni de diferite boli. Prin urmare, el a spălat icoana şi 
i-a dat fiului său să bea apa. Tânărul a fost vindecat îndată, după care a avut 
parte şi de alte minuni. 


Minunile săvârşite de Preasfânta Născătoare de Dumnezeu, prin icoana Sa, au 
fost cercetate de trei ori de Sfântul Sinod al Bisericii Ortodoxe din Rusia. În 
anul 1751, Sfântul Sinod a stabilit că minunile săvârşite erau reale şi a declarat 
icoana făcătoare de minuni. 


Impărăteasa Elisabeta a dorit să construiască o biserică de piatră în satul Ahtir, 
pentru icoana Maicii Domnului, şi a donat personal două mii de ruble. 


Sfântul loasaf din Belgorod (prăznuit pe 4 septembrie şi 10 decembrie) a bine- 
cuvântat punerea pietrei de temelie. Biserica a fost sfințită în anul 1768. 


Țarul Nicolae a porincit ca icoana Maicii Domnului „Ahtirskaia” să fie purtată 
într-o procesiune, în sâmbăta dinaintea Rusaliilor. Astfel, icoana a fost luată din 
biserica satului şi purtată până la Biserica Mănăstirii „Sfânta Treime” din Ahtâr. 
În Duminica Tuturor Sfinţilor, icoana a fost adusă înapoi în biserica de piatră. 


Pe 1 aprilie 1905, icoana a fost furată din biserică. Inainte de aceasta s-au zu- 
grăvit mai multe copii ale icoanei Maicii Domnului „Ahtirskaia”. 


In multe biserici a rămas obiceiul ca în ziua de 2 iulie să se săvârşească sfințirea 
apei, în amintirea vindecărilor minunate săvârşite prin apa cu care părintele Va- 
sile spălase icoana „Ahtîrskaia”. 


Icoana Maicii Domnului „Ahtirskaia” este una mai neobişnuită, care nu are un 
prototip înaintea sa. Aceasta este pictată în stil occidental, Maica Domnului 
fiind zugrăvită cu capul descoperit. În partea stângă a fecioarei este zugrăvită 
scena Răstignirii Domnului şi Mântuitorului lisus Hristos, iar Fecioara pare că 
privește înduioșată spre Fiul Său. Mâinile îi sunt strânse la piept în poziție de 
rugăciune, atipică pentru iconografia ortodoxă. În copiile ulterioare, Maica 
Domnului este zugrăvită conform tradiției bizantine, cu capul acoperit. 

